**Tirgus cenu aptauja**

**“Aizkraukles novada pašvaldības darbinieku, kuri veic kontrolējošas funkcijas un kuru amati pakļauti dzīvības un veselības apdraudējumam, nelaimes gadījumu apdrošināšana”**

**ID Nr. AND/CA/2022/6**

1. **Informācija par pasūtītāju:**

|  |  |
| --- | --- |
| Nosaukums  | Aizkraukles novada pašvaldība |
| Reģistrācijas numurs  | 90000074812 |
| Juridiskā adrese | Lāčplēša 1A, Aizkraukle, Aizkraukles novads, LV 5101 |
| Kontaktpersona par tirgus cenu aptaujas priekšmetu | Aizkraukles novada iepirkumu speciāliste Dace Svētiņa, mob.tālr. 28355381, e-pasts: dace.svetina@koknese.lv |
| Piesaistītais apdrošināšanas brokeris | Apdrošināšanas brokeru sabiedrības SIA “EURORISK” personu apdrošināšanas projektu vadītāja Agita Opmane, mob.tālr. 22002299, e-pasts: agita.opmane@eurorisk.lv |
| E-pasta adrese  | dome@aizkraukle.lv |

1. **Priekšmets:**
	1. Tirgus cenu aptaujas priekšmets ir nelaimes gadījumu apdrošināšana. Apdrošinātās personas ir Aizkraukles novada pašvaldības darbinieki, bez vecuma ierobežojuma.
	2. Prognozējamais apdrošināmo personu skaits: 62 (sešdesmit divi). Pasūtītājs ir tiesīgs samazināt un palielināt apdrošināmo personu skaitu. Apdrošināmo personu skaitu precizē līguma slēgšanas brīdī.
	3. Nelaimes gadījumu apdrošināšana ir spēkā 24 stundas diennaktī visā pasaulē.
	4. Negadījumu skaits apdrošināšanas līguma darbības laikā ir neierobežots.
2. **Prasības:**
	1. Pretendentam jānodrošina vienāds segums visiem darbiniekiem.
	2. Pretendentam jāiekļauj segumā paaugstināts riska darbs.
	3. Nelaimes gadījumu apdrošināšanas līguma darbības laiks – **12 mēneši no 01.03.2022. līdz 28.02.2023.**
	4. Pretendents iesniedz piedāvājumu pakalpojumiem, kura apdrošināšanas prēmija nepārsniedz **20.00 EUR** (divdesmit *euro* un nule centi) gadā vienai personai.
	5. Pretendentam jānodrošina visā apdrošināšanas perioda laikā iespēja Pasūtītājam veikt izmaiņas apdrošināto personu sarakstā gan iekļaujot tajā jaunos darbiniekus, gan izslēdzot no saraksta darbiniekus, ar kuriem tiek pārtrauktas darba līgumattiecības. Izmaiņu veikšana jānodrošina vairākas reizes viena mēneša laikā:
		1. Iekļaujot jaunus darbiniekus vai izslēdzot darbiniekus no apdrošināto personu saraksta, prēmijas aprēķins tiek veikts proporcionāli atlikušajam dienu skaitam. Izslēdzot darbiniekus no apdrošināto personu saraksta, netiek ņemti vērā administratīvie izdevumi un izmaksātās atlīdzības.
		2. Izmaiņa personu sarakstā tiek veiktas 3 (trīs) darba dienu laikā pēc Pasūtītāja rakstiska iesnieguma saņemšanas elektroniski.
	6. Apdrošināšanas atlīdzības izmaksa vai informācija par atlīdzības izmaksas atteikumu tiek sniegta ne vēlāk kā 10 (desmit) kalendāro dienu laikā no atlīdzības pieteikuma un visu nepieciešamo dokumentu saņemšanas brīža.
	7. Atlīdzības pieteikumu par apdrošināšanas gadījumu Apdrošinātais ir tiesīgs pieteikt nekavējoties, tiklīdz tas ir iespējams visa polises perioda laikā, bet ne vēlāk kā 30 (trīsdesmit) kalendāro dienu laikā pēc polises darbības perioda beigām.
	8. Apdrošinātie riski, minimālās apdrošinājuma summas:
		1. **Nāves risks** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, iestājas Apdrošinātā nāve. Atlīdzība tiek izmaksāta 100% apmērā apdrošinājuma summas. Apdrošinājuma summa vienai personai **ne mazāka kā 10 000.00 EUR** (desmit tūkstoši *euro* un 00 centi).
		2. **Neatgriezenisks sakropļojums/invaliditāte** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, Apdrošinātajam tiek diagnosticēts neatgriezenisks sakropļojums vai piešķirta invaliditātes grupa. Atlīdzības apmērs tiek noteikts saskaņā ar Pretendenta piedāvāto atlīdzības tabulu. Apdrošinājuma summa vienai personai **ne mazāka kā 10 000.00 EUR** (desmit tūkstoši *euro* un 00 centi).
		3. **Kaulu lūzumi, traumas, apdegumi, apsaldējumi** – atlīdzības apmērs tiek noteikts saskaņā ar Pretendenta piedāvāto atlīdzības tabulu. Apdrošinājuma summa vienai personai **ne mazāka kā 4 000.00 EUR** (četri tūkstoši *euro* un nule centi)
		4. **Medicīniskie izdevumi** – ar nelaimes gadījumu saistītie medicīniskie izdevumi. Apdrošinājuma summa vienai personai **ne mazāka kā 500.00 EUR (pieci simti euro un nule centi).**
	9. Apdrošināšanas prēmijas apmaksu Pasūtītājs veic vienā maksājumā, pārskaitot to uz Pretendenta norēķinu kontu **30 (trīsdesmit) kalendāro dienu laikā no rēķina** izrakstīšanas dienas.
	10. Apdrošinātājs samaksā atlīdzību **SIA "EURORISK"**, reģistrācijas Nr. 40003847886 par apdrošināšanas brokera pakalpojumiem, kas ir iekļauta Līgumcenā, un tā sastāda 12%no apdrošināšanas prēmijas apmēra. Norēķinu kārtība starp apdrošināšanas brokeri un apdrošinātāju ir noteikta noslēgtajā sadarbības līgumā starp apdrošināšanas brokeri un apdrošinātāju.
3. **Saimnieciski izdevīgākā piedāvājuma vērtēšanas kritēriji:**

|  |  |  |  |
| --- | --- | --- | --- |
| **Nr.** **p.k.** | **Vērtēšanas kritērijs** | **Atsauce** | **Maksimālais punktu skaits** |
| **1.** | **Cena** – apdrošināšanas prēmija vienai personai gadāMaksimālais punktu skaits (50) tiek piešķirts Pretendentam, kurš piedāvājis zemāko apdrošināšanas prēmiju vienai personai gadā. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:**P = Czem/Cver x 50, kur:****P** – pretendenta iegūtais punktu skaits ar precizitāti līdz 2 (diviem) cipariem aiz komata;**Czem** – zemākā piedāvātā apdrošināšanas prēmija vienai personai gadā;**Cver** – vērtējamā piedāvātā apdrošināšanas prēmija vienai personai gadā;**50** – maksimālais punktu skaits šajā kritērijā. | Finanšu piedāvājums | **50** |
| **2.** | **Piedāvājuma kvalitātes vērtējums –** apdrošinājuma summu palielinājums (iespējamais punktu skaits no 0-50) |
| **2.1.** | Kaulu lūzumu, traumu, apdegumu un apsaldējumu riska minimālās apdrošinājuma summas palielinājums:***Papildus 10 punkti tiek piešķirti palielinot apdrošinājuma summu par 500.00 EUR****.* ***Ja apdrošinājuma summa ir 4 000.00 EUR, Pretendents saņem 0 punktus.*** ***Maksimālais iegūstamais punktu skaits ir 30 punkti.*** | Tehniskā piedāvājuma 2.3.punkts | **30** |
| **2.2.** | Neatgriezeniska sakropļojuma/invaliditātes riska minimālās apdrošinājuma summas palielinājums:***Papildus 5 punkti tiek piešķirti palielinot apdrošinājuma summu par 1 000.00 EUR****.* ***Ja apdrošinājuma summa ir 10 000.00 EUR, Pretendents saņem 0 punktus.*** ***Maksimālais iegūstamais punktu skaits ir 10 punkti.*** | Tehniskā piedāvājuma 2.2.punkts | **10** |
| **2.3.** | Nāves riska minimālās apdrošinājuma summas palielinājums:***Papildus 5 punkti tiek piešķirti palielinot apdrošinājuma summu par 1 000.00 EUR****.* ***Ja apdrošinājuma summa ir 10 000.00 EUR, Pretendents saņem 0 punktus.*** ***Maksimālais iegūstamais punktu skaits ir 10 punkti.*** | Tehniskā piedāvājuma 2.1.punkts | **10** |
| **Maksimālais iespējamais punktu skaits** |  | **100** |

* 1. Kritēriju novērtēšanu veic, aizpildot vērtēšanas tabulu, piešķirot novērtējuma punktus attiecīgajam kritērijam noteiktās skaitliskās vērtības robežās atbilstoši Saimnieciski visizdevīgākā piedāvājuma noteikšanas kārtībā noteiktajai metodikai. Rezultātā katram kritērijam tiek aprēķināta vidējā aritmētiskā vērtība.
	2. Par saimnieciski visizdevīgāko tiek atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.
	3. Ja vairākiem piedāvājumiem ir vienāds punktu skaits, par uzvarētāju atzīst piedāvājumu, kuram lielākais punktu skaits tika piešķirts kritērijā **- Cena**.
1. **Iesniedzamie dokumenti:**
	1. Finanšu piedāvājums (pielikums Nr.2);
	2. Tehniskais piedāvājums (pielikums Nr.1).
2. Piedāvājumu (elektroniski parakstīts E-Doc vai ieskenēts parakstīts piedāvājums) iesniedz **nosūtot to uz e-­pastu** **dace.svetina@koknese.lv un agita.opmane@eurorisk.lv (liekot cc).**
3. Tirgus cenu aptaujas piedāvājumu iesniegšanas termiņš līdz **2022.gada 22. februārim plkst. 12:00.**